**Beretning 2025.**

**Vi har et lille velfungerende vandværk, fint vand og rigeligt med vand. Det kører uden de store problemer.**

**Eurofins kontrollerer vandkvaliteten 4-6 gange om året. Resultaterne bringes på hjemmesiden. Der prøvetages ved 4 forbrugere på ledningsnettet og på vandværket. S/V får også resultaterne.**

**Kemix holder sammen med Erland øje med alt det tekniske. 2-3 gange årligt kontrolleres vandværkets tekniske dele. I løbet af 2025 skal to af de 4 pumper udskiftes pga alder. Deres funktion er udpumpning af vandet til forbrugerne. 3 store og en mindre til forbruget om natten.**

**Vandværket får sit vand fra 2 boringer beliggende vest for Hesselagervej. Områder må ikke dyrkes og spredning af kunstgødning og sprøjtning i nærheden skal forgå med stor forsigtighed og i stor afstand fra boringerne. 3 landmænd ejer jorden omkring. Ved BNBO blev dette aftalt.**

**Der afholdes 2-3 årlige bestyrelsesmøder hos formanden. Driften til daglig varetages af Erland, økonomien af Susanne og det kontormæssige af mig. Der er næsten hver dag kontakt til forbrugerne om stort og småt. Vi har et fint samarbejde med Oure, Hesselager og Gudbjerg vandværker. De tre ledningsnet er forbundet, så hvis der sker noget, åbner vi for vandet til hinanden.**

**Svendborg vandråd, vandværker i Svendborg kommune, holder også 2-3 årlige møder. Her bliver vi informeret af S/V og har ofte besøg af Danske vandværker. Sidste gang om forslag til samarbejde. Formand for vandrådet er Gudbjergs formand Torben Andersen.**

**Vandaflæsning af samtlige vandmålere foregår en gang om året sidst i december. Pr bil af Susanne og jeg. Ca. 3 timer, hvorefter resultaterne indlægges i betalingsprogrammet. Aflæsninger kan afsløre evt. ledningsbrud ved forbrugerne. Vi overvejer pt at aflæse 2 gange om året. Hjemmesiden opfordrer forbrugerne til at se på måleren en gang imellem. Her kan man se, om der er vandspild, når der ikke bruges vand. Små løbende trekanter. I torsdag var Susanne og jeg på genopfriskningskursus på Kamstrup. Vandaflæsning. Næste gang der skal skiftes vandmålere, har disse nu direkte forbindelse til vandværket. Plus andre nye muligheder.**

**Firmaet Geopartner, som vi er tilknyttet har travlt med at give gravertilladelser. De skal spørges hver gang, man ønsker af grave i vort område. Ofte er det ønsket om nedgravning af fibernet. Således også d. 13/1, hvor jeg blev ringet op af en entreprenør, der havde gravet hul på vandledningen på Skelmosevej 46. Vandledningen lå ikke, hvor Geopartner havde angivet. Erland tog ud af hjalp med at stoppe vandet og reparere skaden..**

**Vandledning lå 8 meter forkert i forhold til det oplyste, så vi hænger på regningen. –**

**IT-sikkerheden er et meget stort emne i dagens Danmark. I den forbindelse har vi haft besøg af en konsulent fra Blue Control. Han gennemgik vort IT-system, og da det IKKE er på nettet, kan vi tage det helt roligt. Skulle nogen alligevel gå ind og forstyrre fx pumperne m.m., slår det automatisk selv fra. Så det lille vandværk fungerer bare!**

**Lidt tørre tal til sidst: 2024 2023**

**Oppumpet vandmængde: 42.163 52.266**

**Leveret: 41.699 45.483**

**Vandspild: 464 – 1,1 % 7,7**

**Tak til vores forbrugere og bestyrelsen for et godt samarbejde**